google/wiki40b huggingface dataset:
Adelaide de Maurienne

Adelaide av Savoie eller Adelaide de Maurienne (italiensk: Adelaide di Savoia eller Adelasia di Moriana, fransk: Adélaïde eller Adèle de Maurienne; født 1092, død 18. november 1154) var den andre dronningen til kong Ludvig VI av Frankrike (1081–1137).

Bakgrunn

Adelaide var datter av Humbert II av Savoie og Gisela av Burgund, og niese av pave Callixtus II, som en gang besøkte henne i hennes hoff i Frankrike. Hennes far døde i 1103, og hennes mor giftet seg deretter med Renier I av Montferrat som sin andre ektemann.

Dronning

Hun ble kong Ludvig VIs andre hustru da de ble gift den 3. august 1115. De fikk åtte barn sammen, den andre ble kong Ludvig VII av Frankrike. Adelaide var en av de mest politisk aktive alle franske dronninger i middelalderen. Hennes navn opptrer på 45 kongelige dokumenter fra regimet til Ludvig VI. I løpet av hennes tid som dronning ble de kongelige charter datert med både hennes regjeringsår og den til kongen. Blant de mange religiøse begunstninger hun og hennes ektefelle gjorde var å grunnlegge klosteret Ste Pierre ved Montmartre nord for Paris. Etter sigende skal hun ikke ha vært spesielt pen, men omsorgsfull og from.

Enkedronning

Etter at Ludvig VI døde trakk ikke Adelaide seg umiddelbart tilbake noe som var vanlig for enker i middelalderen. Isteden giftet hun seg med Matthieu I av Montmorency som hun fødte et barn med. Hun forble aktiv i det franske hoff og i det religiøse liv.
Adelaide er en av to dronninger i en legende gitt av den engelske oldtidsforskeren William Dugdale (1605 – 1686). Slik historien går ble dronning Adelaide av Frankrike forelsket i en ung ridder, William d'Albini, ved en ridderturnering. Den unge ridderen var allerede forlovet med Adeliza av Louvain (andre hustru av Henrik I av England), og avslo å bli Adelaides elsker. Den sjalu Adelaide lurte ham inn klørne til en sulten løve, men William rev ut udyrets tunge med sine hender, og således drepte den. Denne historien er uten tvil oppdiktet. En nær lik historie ble også fortalt om Rikard Løvehjerte, bortsett fra at kong Rikard rev ut løvens hjerte ved å stikke armen i dens gap.
African Window

African Window er et kulturhistorisk museum i Pretoria, Gauteng, Sør-Afrika. Museet ble slått sammen med det Pretoria-baserte Transvaal museum for naturhistorie og Det sørafrikanske nasjonalmuseum for militærhistorie (lokalisert i Johannesburg) den 1. april 1999, for å danne Northern Flagship Institution.
Museets samling består av gjenstander slik som arkeologisk materiale og kunst, historiske dokumenter, arkiver, steinalder-, jernalder- og historiske arkeologiske områder, historiske bygninger og tidlige temmede dyr.
Dirk van der Ven

Karriere

Dirk van der Ven startet sin profesjonelle karriere i SG Wattenscheid 09 i 1987. Han har også spilt for Arminia Bielefeld, Rot-Weiss Essen og Yokohama FC.
Rollo & King

Bakgrunn

Gruppen ble dannet i 2000 av de to skolelærerne Søren Poppe og Stefan Nielsen. Bandnavnet Rollo & King hentet de fra . Duoen debuterte i 2000 med sangen «Ved du hvad hun sagde?», og samme år kom debutalbumet «Midt i en løbetid».
Etter hvert kom sangeren Signe Svendsen med som gjestesanger i Rollo & King, og trioen deltok i Dansk Melodi Grand Prix 2001 med sangen «Der står et billede af dig på mit bord». Sangen vant, og Rollo & King fikk dermed representere Danmark på hjemmebane i København i Eurovision Song Contest 2001. Der ble sangen oversatt til engelsk med tittelen «Never Ever Let You Go». Bidraget var sist ut i finalen og endte til slutt på andreplass, med 12 poeng fra blant andre Norge. Samme år ga gruppen ut albumet Det nye kuld.
Rollo & King ble oppløst allerede i 2002, men Signe Svendsen og Søren Poppe har siden utgitt soloprosjekter.
Michael Gray

Karriere

Gray fikk sin debut for Sunderland AFC som 18-åring i sesongen 1992/93. Han spilte i mange posisjoner, men mistet etterhvert plassen på laget og slet benken. I 1996/97-sesongen fikk han endelig tillit igjen og spilte seg nå til fast plass på venstrekanten på midtbanen, men sesongen ble ødelagt da han ble den store syndebukken som bommet på straffe i straffekonkurransen i playoff-finalen mot Charlton Athletic.
2 år senere fikk Gray sin debut for England. Under Kevin Keegan ble han byttet inn i kampen mot Ungarn 28. april 1999, og fikk senere to kamper til, en som innbytter mot Sverige og en fra start mot Bulgaria. Samme året rykket Sunderland opp til Premier League, som vinner av engelsk 1. divisjon.
Året etter ble Gray så plaget av skader at han ikke klarte å nå laget som skulle til Fotball-EM 2000 i Nederland og Belgia.
Sunderland rykket ned igjen i 2002/03-sesongen, og Gray spilte bare 2 kamper før han ble utlånt til Celtic FC. Her ble han i 4 måneder. før han flyttet til Blackburn Rovers den 1. januar 2004, på free transfer.
Han fikk sin debut mot Chelsea, hvor laget tapte 2-3. Gray var en av de viktige brikkene som gjorde at Rovers holdt plassen samme året.
Februar 2005 reiste han på lån til Leeds United for resten av sesongen. Da han returnerte foran 2005/06 sesongen, hjalp han Rovers med å kvalifisere seg til UEFA-cupen, som en etablert førstelagsspiller. Han startet også som fast førstelagsspiller i starten av 2006/07 sesongen, men mistet plassen på laget etter slett innsats da Rovers ble utklasset 2-6 av Arsenal lille julaften 2006. Etter dette har han ikke spilt for førstelaget, og etter at Rovers kjøpte Stephen Warnock fra Liverpool.
Den 25. juli 2008 signerte Gray en ett-års kontakt med championship klubben Wolverhampton Wanderers.

Uheldig medieoppslag

Gray var involvert i en krangel med Wayne Rooney i 2006 ved uenigheter på en restaurant. Rooney mente at Gray hadde fornærmet forloveden hans, Coleen McLoughlin, og de endte derfor opp i tottene på hverandre. Senere ble Gray kastet ut av restauranten.
Singing the Blues

«Singing the Blues» er en amerikansk populærmusikksang, skrevet av Melvin Endsley og publisert i 1956 (Den må ikke forveksles med «Singin' the Blues», skrevet av Sam M. Lewis, Joe Young, Con Conrad og J. Russel Robinson. Den ble innspilt på plate av Frankie Trumbauer og Bix Beiderbecke i 1927).
Den best kjente innspillingen er med Guy Mitchell with the Ray Conniff Orchestra. Den ble utgitt på singlen Columbia 40769 i oktober 1956.
Versjonen til Marty Robbins version lå som # 1 på Billboard C&W Best Sellers-listen i 13 uker i slutten av 1956 og begynnelsen av 1957 og lå som høyest på en 17. pålass på den amerikanske poplisten

Svensk versjon

Hello har skrevet en svensk tekst. Den svenske tittelen er «Min blåaste blues».

Norsk versjon

Eldar Vågan har skrevet en norsk tekst. Den norske tittelen er «Drukner sjela i brus».
Totalkapitalrentabilitet

Totalkapitalrentabilitet er et nøkkeltall for lønnsomhet som viser den avkastningen bedrift får på sine aktiva. Rentabiliteten er uttrykt i prosent. For å vurdere rentabiliteten er det naturlig å sammenligne med alternative investeringer.

Formel

Viser avkastningen på hele bedriftens kapital. Rentabilitet av totalkapital før skatt bør være høyere enn gjeldsrenten.
Fylkesvei 7

Nasjonal turistvei

Strekningen mellom Steinsdalsfossen i Kvam og Granvin er del av nasjonal turistvei Hardanger sammen med en delstrekning Jondal – Utne på 550Fylkesvei 550 og strekningen Låtefossen – Kinsarvik langs Riksvei 13.

Tokagjelet i Kvam

Veien gjennom Tokagjelet ble stukket ut rundt 1890, påbegynt i 1903 og åpnet i 1907. Store partier er bygget med håndkraft mens arbeiderne hang i tau i den glatte fjellsiden. Dette ble gjort fordi veien mangler naturlig fundament.
Ny vei med fire tunneler ble tatt i bruk på 1960-tallet. Dette er tunnelene Snauhaugen på 349 meter, Hansagjel på 697 meter, Tokagjel på 408 meter og Fossagjel på 365 meter.
Den 21. desember 2009 fredet Riksantikvaren Tokagjelet sammen med 39 andre veier omtalt i Nasjonal verneplan for veger, bruer og vegrelaterte kulturminner.
Nahoko Uehashi

Forfatterskap

Hun debuterte i 1989 med sf/fantasy-romanen Seirei no ki («Det hellige treet»), og skrev ytterligere to frittstående romaner. Særlig populær er serien Moribito – åndenes vokter (Seirei no moribito, 1996–), en serie i historisk fantasy-sjangeren. Bøkene er også omarbeidet til manga og anime, og har fått flere priser.
I Skandinavia er hun (pr 2014) bare oversatt til svensk, med to romaner i Besttjusaren-serien (Kemono no soja).
Descent Cliff

Descent Cliff er en klippe på vestsiden av Hut Point Peninsula, mellom Hutton Cliffs og Erebus bretunge på Ross Island. Den ble kartlagt og fikk navnet under Terra Nova-ekspedisjonen, ledet av Robert Falcon Scott, fordi det var her de dro ned (descend på engelsk) til havisen.
Polyetnisitet

Polyetnisitet er folk fra forskjellig etnisk bakgrunn innenfor samme land eller spesifikt innenfor en region. Begrepet refererer også til individers vilje til å identifisere seg selv med flere etniske grupper. Polyetnisitet inntreffer når flere etniske grupper bebor et gitt område, spesifikt gjennom immigrasjon, giftemål mellom raser, handel, millitære erobringer og landinndelinger etter en krig. Dette har hatt mange politiske og sosiale implikasjoner for land og regioner.
Fortjenstordenen (Jamaica)

Fortjenstordenen (engelsk: Order of Merit) er en jamaicansk orden innstiftet i 1969 av Jamaicas parlament. Den tildeles for fortjenester. Ordenen er rangert som den fjerde av de seks ordenen i Jamaicas ordensvesen og rangerer etter Nasjonens orden og Ordenen for fremragende virke, men foran Jamaicaordenen. Generalguvernøren er ordenskansler.

Inndeling

Ordenen for fremragende virke har én klasse, medlem. Medlemmene tiltales The Honourable.

Tildeling

Fortjenstordenen blir tildelt jamaicanske borgere som oppnår internasjonal anerkjennelse innen vitenskap, kunst, litteratur eller annen virksomhet. Utenlandske borgere kan også tildeles ordenen som «honorary member».
Orden kan maksimalt tildeles to personer i løpet av ett år.
Ordenen ble tidligere tildelt utenlandske statsoverhoder og regjeringssjefer, men dette opphørte ved opprettelsen av Ordenen for fremragende virke.
Fermium

Historie

Fermium  ble først oppdaget i 1952 av et forskningsteam ledet av Albert Ghiorso ved Berkeley-universitetet i California, USA. Forskningsteamet identifiserte isotopen ²⁵⁵Fm i radioaktive rester etter den første prøvesprengningen av hydrogenbomben (Ivy Mike). Funnet ble hemmeligholdt til 1955 på grunn av den kalde krigen. 
I 1953 og tidlig i 1954, uavhengig av de amerikanske forskerne, bombarderte et forskningsteam ved Nobelinstituttet for fysikk i Stockholm ²³⁸U (uran) med ¹⁶O (oksygenioner). Resultatet var en alfakilde, med en atomvekt på ~257 u og med 100 protoner (med andre ord isotopen ²⁵⁰Fm). Svenskene  påberopte seg ikke oppdagelsen av et nytt grunnstoff, men det ble senere bekreftet at isotopen de hadde fremstilt var ²⁵⁰Fm.
Fermium er oppkalt etter kjernefysikeren Enrico Fermi.

Egenskaper

Fermium er et metallisk transurant grunnstoff, og hører til aktinoidene. Siden relativt små mengder fermium er blitt framstilt, vet man forholdsvis lite om grunnstoffets kjemiske og fysiske egenskaper. Utseendet er ukjent, men det antas å være metallisk sølvhvitt eller grått.

Isotoper

Fermium har ingen stabile isotoper. 19 isotoper av fermium er kjent hittil, og de mest stabile er ²⁵⁷Fm med halveringstid 100,5 døgn, ²⁵³Fm med halveringstid 3 døgn, ²⁵²Fm med halveringstid 1,058 døgn, og ²⁵⁵Fm med halveringstid 20,07 timer. Alle de resterende isotopene har halveringstider kortere enn 6 timer, og de fleste kortere enn 35 minutter. Over halvparten av de kjente isotopene kan nedbrytes ved spontan kjernespalting (fisjon).
Fermium-isotoper varierer i Atommasse fra 242,07343 u (²⁴²Fm) til 260,102678 u (²⁶⁰Fm).
CAS-nummer: 7440-72-4

Forekomst

²⁵⁴Fm og tyngre isotoper kan bli framstilt ved å bombardere lettere grunnstoff (spesielt uran og plutonium) med nøytroner. Vekselvist nøytronbombardement og betahenfall bygger gradvis opp fermium-isotopen.

Anvendelse

Det er ingen kjente bruksområder for fermium bortsett fra forskningsformål.
Prinsesse Astrid Kyst

Prinsesse Astrid Kyst er en kyststrekning i Dronning Maud Land i Antarktis, oppkalt etter prinsesse Astrid. Det var opprinnelig en betegnelse for området beliggende mellom 5 og 20° øst. I 1973 ble områdets utstrekning omdefinert til å strekke seg fra Trolltunga ved nullmeridianen til Sedovodden ved 14° øst. Prinsesse Astrid Kyst grenser til Kronprinsesse Märtha Kyst i vest og Prinsesse Ragnhild Kyst i øst.
Kystlandet ble utforsket av Norvegia-ekspedisjonen i 1931 av hvalkokeriet «New Sevilla» og ble senere navngitt etter medlemmer av den norske kongefamilien. Vest for Prinsesse Astrid Kyst ligger Kronprinsesse Märtha Kyst, og til øst ligger Prinsesse Ragnhild Kyst.
Flere land opererer forskningsstasjoner i dette området.
Akko

Historie

332 f.Kr. ble byen erobret av Aleksander den store. I 638 kom den under arabisk herredømme, men ble erobret av korstogsfarerne i år 1100 og ble en del av kongeriket Jerusalem. I 1110 ble den norske kongen Sigurd Jorsalfare tatt imot med sine 60 skip i havna i Akko (norrønt: «Akersborg») av kong Baldvin I av kongeriket Jerusalem. Sigurd var den første kongen som kom på visitt, på veier dekket av tepper og palmer.
Selv om Jerusalem var gjenerobret av kristne styrker etter korstoget 1099, var fortsatt store deler lengre nord under muslimsk kontroll. Kong Baldvin ba om kong Sigurds assistanse til å innta byen Sidon i dagens Libanon, hvilket de gjorde. Sigurds styrke angrep sjøveien, mens Baldvins styrke angrep over land.
I 1187 erobret Saladin byen tilbake, men allerede i 1191 inntok Rikard Løvehjerte byen på ny. Byen ble da gjort til hovedstad i restene av kongeriket Jerusalem.
I 1190 ble Den tyske orden grunnlagt her. I 1219 opprettet Frans av Assisi et fransiskanerkloster i byen som stadig eksisterer.
I 1229 kom byen under johannitterordenens forvaltning (herfra stammer navnet St. Jean D'Acre).
Etter den muslimske gjenerobringen av Jerusalem ble Akko et av de siste støttepunktene for korsfarerne.
Med Beleiringen av Akko og festningens fall 18. mai 1291 var korstogenes tid definitivt forbi.
I 1517 ble byen under sultan Selim I en del av Det osmanske riket.
Muren, som nå delvis er ruiner og har bare en port, dateres tilbake til Det osmanske riket, midten på 1800-tallet. Byggeren, Daher El-Omar, brukte restene etter korstogsmurene som fundament for sin nye mur. Moskéen al-Jazzar var  ferdig år 1781, og var bygd av Jazzar Pasha (død 1804) fra materiale fra Caesarea Palaestina.
I den osmanske perioden var Akko en beryktet fengselsplass.
Land of the Lost

Land of the Lost er en amerikansk komedie fra 2009, regissert av Brad Silberling. Den er basert på TV-serien fra 1974 ved samme navn.
Hovedrolleinnehavere er Will Ferrell og Anna Friel.
Vesper

Vesper (latin for «aften», «kveld», fra gresk ἑσπέρα - hespera) er en tidebønn som holdes omtrent ved solnedgangen eller 18.00. Den hører både i Østkirken og i Vestkirken til de viktigste tidebønnene. Vesperen blir ofte fremført syngende (i stedet for som tale), iblant til en melodi komponert som et selvstendig kunstverk. 
Høydepunktet utgjøres i Vestkirken av Magnificat, Marias lovsang.
Bompibjørnene

Bompibjørnene (eng. Disney's Adventures of the Gummi Bears) er en amerikansk animert eventyrserie for barn som gikk på TV fra 1985 til 1991. Bompibjørnene var Disneys første tegnede TV-serie, og banet dermed vei for kommende serier som Ole, Dole og Doffen på eventyr, Darkwing Duck og Friminutt. Totalt kom serien til å bestå av 65 episoder over 6 sesonger.
Bengbu

Bengbu (eller Pengpu, kinesisk: 蚌埠; pinyin: Bèngbù) er en by på prefekturnivå i provinsen Anhui i det sentrale Kina. Befolkningen anslås (2004) til 3 469 700. Den er dermed Anhuis tredje største byprefektur.
Hele 98,9 prosent av befolkningen var ved folketellingen i 1999 hankinesere. Én prosent var huikinesere, det vil si tilhørende den største av landets muslimske minoritetsfolk.

Historie

I den kinesiske antikken bebodde dongyifolk dette området, og ble kalt huaiyi, etter elven Huai. I den senere Zhou-tiden og tidlig i Vår- og høstannalenes tid ble de mer og mer sinifisert. I senere del av Vår- og høst-perioden ble den en gang så mektige dongyi-staten Xu presset fra alle kanter og til slutt knust av krigene med sine naboer, som statene Chu og Wu. En annen dongyi-stat var det lille riket Zhongli, som var del av huaiyikonføderasjonen anført av staten Xu. Gravmæler for kongeslekten i Zhongli ble oppdaget og utgravd mellom 2005 og 2008 nær Fengyang. 
Til slutt ble huaiyifolkene enten presset sørover eller assimilert. 
Byen har i mange århundrer vært det sentrale transport- og handelsmidtpunkt for norddelen av provinsen Anhui og tilgrensende områder. Den ligger på en av de kinesiske hovedjernbanelinjer, Jinghubanen, mellom Beijing og de sørlige og sentrale strøk av landet. Byen er ellers delt i to av den store elven Huai He, en elv som enkelte betraktes som skillet mellom det nordlige og det sørlige Kina.
Navnet Bengbu, som betyr skjellkaien, er et ekko av stedets tidligere betydning som senter for fisket etter ferskvannsperler. 
I 1948, under den kinesiske borgerkrig, vant den kommunistiske Folkets frigjøringshær en avgjørende seier over Chiang Kai-sheks nasjonalistiske (KMT) hærstyrker nær Bengbu, under Huaihaikampanjen.

Fly

Bengbu lufthavn, som frem til ca. år 2000 lå nær Bengbu sentrum, er flyttet lenger ut.

Jernbane

Beijing-Shanghai høyhastighetstog har stoppested her.
Byen Bengbu er også stoppested på den Jinghubanen som løper fra Beijing til Shanghai via blant annet Tianjin, Jinan, Nanjing og Suzhou.
Vedtekter i aksjeselskap

Formelle krav

Vedtekter skal utformes sammen med selskapets stiftelsesdokument, og skal derfor være skriftlig, datert og undertegnet. Vedtekter kan også endres i ettertid, men det er ingen formelle krav til hvordan disse endringene skal føres.
Stopp veisaltingen

Stopp veisaltingen er en norsk interesseorganisasjon som arbeider for å avvikle veisalting. Formålsparagrafen sier at veisaltingen må begrenses mest mulig, slik at salting blir unntaket og ikke regelen. Organisasjonen argumenterer for at veisalt er skadelig for mennesker, materiell og miljø.
Den 31. januar 2006 gikk grupper som Aksjon mot veisalting i Molde, Aksjon mot veisalting i Trøndelag, Nei til vegsalt i Hallingdal samt Stopp veisaltingen Vestfold sammen om å danne en landsdekkende organisasjon. Stopp veisaltingen Vestfold, stiftet 26. januar 1993, holdt et ekstraordinært årsmøte, hvor organisasjonen besluttet å endre navn, tilpasse vedtektene til en landsomfattende organisasjon, og sette ned et interimstyre.
Sørlandsk

Sørlandsk (eller sørlandsdialekt) er fellesbetegnelse for dialektene som snakkes i Agder. Helt vest i Agder har dialektene innslag av dialekter fra Sør-Rogaland, mens innslagene av østlandsk med påvirkning fra Vest-Telemark tiltar jo lengre øst man kommer.   Mange av dialektene i Agder ble influert av dansk og nederlandsk i seilskutetida. Typisk for dialektene er deres mange «bløde/blaude konsonanter», skarre-r og a-endelser (hemmet – hemma, gaten – gada el. gata, , og så videre). De bløte konsonantene begynte trolig i Danmark på 1100-tallet og på 1300-tallet er det tydelig også i dialektene langs kysten av Agder og Rogaland. Overgangen til bløte konsonanter tok slutt på 1700-tallet og lånord som kom inn fra 1700-tallet av har ikke bløte konsonanter feks prute, prate, døyt og skøyte (fra hollandsk).
Dialektene er forskjellige fra by til  by langs kysten og i indre deler av Agder utenom i øvre Setesdal. Innenfor sørlandsk er det et vidt spekter av dialekter med særpreg som gir klare signaler om geografisk tilhørighet.

Sørlandske dialekter

Eksempler på dialekter på Sørlandet:
Darlington County kraftverk

Darlington County kraftverk er et varmekraftverk i Darlington County i delstaten Sør-Carolina, USA. Anlegget har en installert produksjonskapasitet på 610 – 1 050 MW; fordelt på 6 gass- og 7 oljefyrte tubiner på inntil 67 – 158 MW hver. Operatør er energiselskapet Progress Energy Carolinas Co. 
Kraftverket stod ferdig utbygd i 1974–1997. Oljeblokkene og noen av gassblokkene er eldst. Brenselkilden er naturgass og fyringsolje.
Ornithoptera priamus

Utseende

Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.  Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler).  I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.  
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen.  Larvene ånder gjennom åpninger i hudskjelettet (spirakler), langs kroppens sider.

Levevis

Parringen skjer ved sammenkobling mellom de to kjønnene. Eggene legges rett på larvens næringsplante. Larven lever som plantespiser og er radikalt forskjellige fra de voksne, både i levevis og i kroppsbygning.  
Ornithoptera priamus tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium,  en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.
Bembidion genei

Utbredelse

Bembidion genei finnes i nesten hele Europa, i Nord-Afrika og Asia. Den er ikke registrert fra Norge.

Utseende

Bembidion genei er en liten løpebille med en ganske slank og litt flat kroppsform. Antenneleddene har lange hårbørster i spissen, antennens fjerde ledd har fine korte tilliggende hår. (Krever forstørrelse for å se), Fasettøynene er noe utstående. Maxillarpalpene har et lite og nålformet endeledd, dette skiller slekten fra de andre nordiske løpebillene, hvor dette leddet er mye større og mer økseformet. Mange av artene i slekten Bembidion er like hverandre og er vanskelige å artsbestemme.

Levevis

Bembidion genei tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Psilodasys

Levevis

Larvene lever i død ved.

Utbredelse

Arten er bare kjent fra Tanzania.
Kvaløya (Sømna)

Kvaløya (også kalt Sørkvaløya) er ei øy i Sømna kommune i Nordland. Den har et areal på 9,6 km² og 62 innbyggere.
Sørkvaløy har eget kunstgalleri og en kystkvinnepark for hedring av kystkvinnens liv og virke. Årlig går det en turmarsj, Kvaløymarsjen, som går rundt Kvaløya i et vakkert kystmiljø. Kvaløya er i dag landfast med bru inn til Vennesund som ligger sør i Sømna.